Държавен вестник, бр. 62, 2012 г., стр. 29

БРОЙ  62	
Д Ъ Р Ж А В Е Н  В Е С Т Н И К 	
СТР.  29  
Член 6
Класифицирани договори
(1) Принципал/Възложител може да сключ­
ва класифициран договор с Контрагент, раз­
положен на територията на една от Страните.
(2) Класифицирани договори се сключват 
и изпълняват в съответствие с националното 
законодателство на всяка Страна. При поиск­
ване Компетентният орган по сигурността 
на всяка от Страните предоставя писмено 
потвърждение за това, дали предложеният 
Контрагент има издадено национално разре­
шение за достъп/удостоверение за сигурност, 
съответно на изискваното ниво на класи­
фикация за сигурност на информацията. В 
случай че предложеният Контрагент не при­
тежава разрешение за достъп/удостоверение 
за сигурност, Компетентният орган на всяка 
Страна може да поиска Контрагентът да бъде 
проучен за издаване на разрешение за достъп/
удостоверение за сигурност.
(3) Приема се, че издаването на потвържде­
нието, посочено в ал. 2, е гаранцията, че съ­
ответният Контрагент отговаря на критериите 
за защита на класифицираната информация 
така, както са установени в националното 
законодателство на Страната, на чиято тери­
тория Контрагентът е разположен.
(4) Класифицирана информация не може 
да бъде предоставяна на Контрагент преди 
получаването на потвърждението, посочено 
в ал. 2 и 3.
(5) Неразделна част от всеки класифици­
ран договор или договор с подизпълнител е 
Анексът по сигурността. В този Анекс Прин­
ципалът/Възложителят уточнява коя класи­
фицирана информация ще бъде предоставена 
или създадена от Контрагента и кое съответно 
ниво на класификация за сигурност е било 
определено за тази информация.
(6) Компетентният орган по сигурността на 
Страната, на чиято територия класифицирани­
ят договор ще се изпълнява, следва да осигури, 
че Контрагентът защитава класифицираната 
информация, предоставена от Принципала/
Възложителя или създадена при изпълнението 
на класифициран договор, в съответствие с 
Анекса по сигурността така, както е посочен 
в ал. 5, и в съответствие с националното за­
конодателство на своята Страна.
(7) Изпълнението на класифицирания до­
говор в частта, свързана с достъп до класифи­
цирана информация, се допуска, ако Контра­
гентът отговаря на критериите, необходими за 
защитата на класифицираната информация, в 
съответствие с Анекса по сигурността така, 
както е посочен в ал. 5.
(8) Компетентните органи по сигурността 
осигуряват, че всеки подизпълнител ще отго­
варя на същите условия за защита на класи­
фицираната информация, на които отговаря 
и Контрагентът.
(9) За договори, съдържащи класифицира­
на информация с ниво на класификация ЗА 
СЛУЖЕБНО ПОЛЗВАНЕ/ПEPIOPIΣMENHΣ 
ХРНΣНΣ/RESTRICTED, не е необходимо раз­
решение за достъп/удостоверение за сигурност.
Член 7
Предаване на класифицирана информация
(1) Класифицирана информация се предава 
чрез използването на дипломатически кана­
ли или чрез други канали, които осигуряват 
нейната защита срещу нерегламентирано 
разкриване, съгласувани между Компетент­
ните органи по сигурността на двете Страни. 
Страната получател потвърждава писмено 
получаването на класифицирана информация.
(2) Класифицирана информация може да се 
предава чрез защитени телекомуникационни 
системи, мрежи или други електромагнитни 
средства, които са акредитирани за употреба в 
съответствие с националното законодателство 
на всяка от Страните.
Член 8
Размножаване и превод на класифицирана 
информация
(1) Класифицирана информация, маркирана 
СТРОГО СЕКРЕТНО/AKPΩΣ АПОРРНТО/
TOP SECRET, се размножава само след пис­
мено разрешение, издадено от Компетентния 
орган, който предоставя информацията.
(2) Размножаването на класифицирана 
информация се осъществява съгласно на­
ционалното законодателство на всяка от 
Страните. Размножената информация трябва 
да бъде поставена под същата защита както 
оригиналите. Броят на копията трябва да бъде 
ограничен до необходимия брой за официални 
цели. Страната източник може изрично да 
забрани размножаването на класифицирана 
информация чрез отбелязване върху съответ­
ния носител на класифицирана информация 
или последващо писмено уведомление.
(3) Всеки превод на класифицирана инфор­
мация се извършва от лица, които са преми­
нали през съответна процедура за издаване 
на разрешение за достъп до класифицирана 
информация. Всички преводи трябва да имат 
съответна анотация на езика, на който те са 
преведени, която посочва, че съдържат класи­
фицирана информация на Компетентния орган 
на другата Страна. Преводът се поставя под 
същата защита както оригиналите.